stanford-oval/wikipedia huggingface dataset:
ตำบลทุ่งมน (อำเภอปราสาท)
ชุมชนช่วงบุกเบิกและการพึ่งตนเอง > ลักษณะพื้นที่

ลักษณะทางด้านสภาพแวดล้อมของชุมชนบ้านทุ่งมน พื้นที่ส่วนใหญ่เป็นป่าที่มีภาษาท้องถิ่นเรียกว่า “ปรีระเบาะ” แปลว่าป่าโคก พื้นดินมีหินและกรวดจำนวนมากกระจายอยู่ทั่วไป ดินแห้งแล้งน้ำในหน้าร้อน หรือป่าเต็งรังในภาษากลางนั่นเอง ในอดีตที่นี่มีป่าที่อุดมสมบูรณ์เข้าลักษณะเป็นป่าโคกหรือป่าเต็งรัง และป่าเบญจพรรณ สลับทุ่งหญ้าธรรมชาติ และเป็นป่าดิบแล้งริมลำน้ำห้วยโอก็วล และลำน้ำชีว์น้อย ที่ปรากฏว่าเคยมีไม้ประเภทต้นยาง ไม้ตะเคียนหิน ตะเคียนทอง กระบาก ตะแบก เหียงขนาดใหญ่มากมาย และป่าริมน้ำหรือพื้นที่ชุ่มน้ำ (West land) “ปรีระเนียม หรือ ดบกุมพะเนง”หรือป่าทาม นอกจากนี้พื้นที่ป่า”ปรีระเบาะ”ยังมีสภาพเป็นดินลูกรัง และมีหินโผล่ ประเภทหินอัคนี หินปูน ที่เกิดจากการดันตัวของเปลือกโลก ด้านทิศใต้ลาดเอียงติดลำห้วยก็วล ทิศตะวันออกลาดเอียงไปมีลำห้วยตาแบน ตาปุด ทางด้านทิศเหนือมีร่องน้ำห้วยโคกเมืองไหลไปบรรจบที่บ้านตาอี ทิศตะวันตกมีลำห้วยลำน้ำชีว์น้อย เป็นแหล่งเกษตรน้ำฝน มีแหล่งน้ำไหลผ่านชุมชนทั้งสี่ด้านตลอดช่วงหน้าฝน และด้วยความเป็นป่าที่อุดมสมบูรณ์ตามลักษณะภูมิประเทศนี้เอง การปรากฏของชื่อแหล่งน้ำ คือ ร่องน้ำ ลำห้วย เก่า ปัจจุบันพอเหลือร่องรอยพอสังเกตได้บ้าง เช่น อันโนงโฮ หรือ อันโนงจู๊บ ที่เป็นชื่อเรียกภาษาถิ่นแปลว่า บ่อน้ำไหล หรือบ่อน้ำซับ อยู่ทางทิศเหนือบ้านตาเจียด ปัจจุบันได้มีการสร้างถนนกั้นทางน้ำ และบริเวณที่เป็นแหล่งน้ำซับธรรมชาติได้ถูกขุดเป็นสระน้ำและยังมี ลำห้วย โอจรอก แปลว่า ลำธารไหล ตาน้ำ ที่เรียกอย่างนี้เพราะมีน้ำไหลเสียงจรอก ๆ ตลอดทั้งหน้าฝน อยู่ทางทิศตะวันตกบ้านตาเจียด กั้นกลางบ้านตาเจียดกับโคกหมอสุด ก่อนไหลลงลำห้วยโอก็วลและลำห้วยโอก็วลไหลไปบรรจบกับลำน้ำชีว์น้อยที่ป่าหนองกก ซึ่งอยู่ทางทิศตะวันตกของชุมชนบ้านทุ่งมน มีพืชสมุนไพรทุกประเภทอยู่เต็มผืนป่าโดยสมุนไพรแต่ละอย่างจะขึ้นอยู่ตามแต่สภาพลักษณะของแต่ละป่า ในพื้นป่าช่วงแรกจริง ๆ ยังมี แรด เสือ สิงโต กูปรี หมูป่า เก้ง กระต่าย แม่น ชะมด ลิง ค่าง ชะนี หมาจิ้งจอก นางอาย กระรอก กระแต งู เต่า ตะกวด หนู ฯลฯ นกทุกชนิดอาศัยอยู่มาก ช่วงปลาย ๆ สัตว์ใหญ่จะเริ่มอยู่ห่างชุมชนไปเรื่อย ๆ บางครั้งสัตว์ใหญ่บางตัวยังหลงเข้ามาเดินในหมู่บ้าน ในน้ำมีสัตว์น้ำหลากหลายพันธุ์ ปลาตัวโต ๆ ลำห้วยโอก็วลน้ำจะไหลแรงมากในช่วงมีฝนตก ห้วยจะลึก สองข้างฝั่งห้วยเป็นป่ากุมพะเนงรกทึบ ปลาชุกหน้าฝน หน้าแล้งน้ำจะขังอยู่ตรง”ละลวง”ตื้น ๆ น้ำขุ่นปลาจะหายากนิดหนึ่ง ส่วนห้วยชีว์น้อย”ละลวง” จะลึก น้ำใส ซึ่งอยู่เป็นช่วง ๆ ติดต่อกันตลอดของลำห้วย เป็นที่รวมของปลาต่าง ๆ เป็นแหล่งอาหารยามหน้าแล้ง ที่โล่งเป็นที่นาหรือไร่ปลูกข้าว บริเวณที่ตั้งชุมชนมีลักษณะเป็นเนินโคก พืชผลไม้ขึ้นอยู่กระจายเต็มหมู่บ้าน รอบ ๆ ชุมชนมีสภาพเป็นป่าเบญจพรรณเขตร้อน ป่าเต็งรังและมีทุ่งหญ้าเลี้ยงสัตว์ บริเวณริมน้ำก็เป็นป่าบุ่ง ป่าทาม น้ำท่วมถึงในช่วงน้ำมากและมีป่าไผ่ (ป่าระไซร้) เป็นที่อาศัยของสัตว์ป่า นก สัตว์ครึ่งบกครึ่งน้ำ สัตว์น้ำมากมาย แหล่งอาหารอยู่รอบชุมชน ในหน้าแล้งมีน้ำกิน น้ำใช้หาบเอาที่บ่อน้ำที่ขุดไว้ใกล้ลำห้วย
ลักษณะภูมิประเทศที่กระทบต่อเศรษฐกิจชุมชน

ตำบลทุ่งมนเป็นพื้นที่ที่มีลักษณะภูมิประเทศที่หลากหลายและซับซ้อน ด้านตะวันตกของตำบลมีลำน้ำชีน้อยไหลผ่าน ทำให้บริเวณนี้เป็นจุดรวมน้ำสำคัญ โดยเฉพาะในช่วงเดือนกันยายน-ตุลาคม มักเกิดน้ำท่วมอย่างต่อเนื่อง  ส่วนด้านทิศเหนือของตำบลมีพื้นที่เนินสูงซึ่งเต็มไปด้วยป่าเต็งรังและดินลูกรังที่ประกอบด้วยหินภูเขาไฟและหินอัคนี    เนื่องจากตำบลทุ่งมนเป็นพื้นที่ภูมิอากาศแห้งแล้งซ้ำซาก บางปีหลังจากภัยแล้งรุนแรง เมื่อมีฝนตกหนักในวงกว้างตามพื้นที่อื่น ๆ ที่ลุ่มกลับเกิดน้ำท่วมได้ พื้นที่ทางกายภาพของตำบลทุ่งมนสามารถแบ่งออกเป็น ๓ ลักษณะหลัก ได้แก่ พื้นที่เนินสูงป่าเขา ซึ่งดินเป็นดินลูกรัง เมื่อขาดแคลนน้ำที่ดินร้อนข้าวนาจะแห้งเฉาเร็ว   พื้นที่ราบทุ่งนา ซึ่งดินเป็นดินปนทราย และพื้นที่ราบลุ่มริมน้ำ ซึ่งดินเป็นดินเหนียวและมักประสบปัญหาน้ำท่วมบ่อยครั้ง  โดยเฉพาะในช่วงฤดูฝน   และจากที่ตำบลทุ่งมนจะเป็นชุมชนเก่าแก่ที่มีการตั้งถิ่นฐานมายาวนาน แต่พื้นที่ส่วนใหญ่กลับไม่เหมาะสมต่อการทำเกษตรกรรม มีเพียงบางส่วนเท่านั้นที่สามารถใช้ประโยชน์จากพื้นที่ได้อย่างมีประสิทธิภาพ ความยากลำบากในการดำรงชีวิตที่เกิดจากปัญหาน้ำท่วมและภัยแล้ง ทำให้คนในชุมชนต้องเผชิญกับภาวะความเครียดและความกดดันทางสภาพแวดล้อม ส่งผลให้ผู้คนเกิดความรู้สึกจำยอม อ่อนแอ และขาดความกระตือรือร้น การดำรงชีวิตในพื้นที่ที่มีภูมิประเทศหลากหลายเช่นนี้ ทำให้ชาวบ้านต้องปรับตัวกับธรรมชาติที่ไม่แน่นอน ซึ่งทั้งภัยแล้งและน้ำท่วมส่งผลกระทบต่อวิถีชีวิตและเศรษฐกิจท้องถิ่นอย่างหลีกเลี่ยงไม่ได้
ลักษณะภูมิประเทศที่กระทบต่อเศรษฐกิจชุมชน > ลักษณะทางเศรษฐกิจของชุมชนทุ่งมน

เนื่องจากการอิงอาศัยฐานทรัพยากรธรรมชาติ ป่าไม้ แหล่งน้ำ ที่มีความเป็นธรรมชาติอุดมสมบูรณ์มากที่สุดและยังเป็นป่าทึบ ประชากรยังน้อย การเพาะปลูกมีแต่การปลูกข้าวเป็นหลัก ถึงจะมีพืชอื่นอยู่บ้างแต่ก็เล็กน้อยและจะปลูกไว้ใกล้บ้านเท่านั้น มีการจับจองพื้นที่ทำนาพอเหมาะแก่แต่ละครัวเรือน การเลือกพื้นที่ทำนาก็เลือกเอาที่ที่มีความเหมาะสมตามธรรมชาติ ที่นาส่วนมากจะเป็นแอ่ง เป็นหนองน้ำตื้น ๆ ที่ดอนหรือที่แปลงนาใหม่ในป่าทำนาไม่ค่อยได้ผล การทำนาข้าว ไร่ข้าว จะประสบปัญหาทางธรรมชาติและสัตว์ป่า นกลงกัดกินทำลายข้าวสูง ได้ข้าวไว้กินน้อยต้องนำเนื้อปลา พืชผลหมากรากไม้อื่นเป็นอาหารผสมให้มาก ของใช้สอยในครอบครัวทำขึ้นเองจากธรรมชาติ ชีวิตไม่จำเป็นต้องสะสมอาหารอื่นนอกจากข้าว ไม่ต้องรีบเร่งร้อนร้น หากินใกล้บ้าน ออกไปไกลบ้านจะกลัวสัตว์ป่าต่าง ๆ หรือหลงป่า ส่วนมากผู้ชายจะเป็นพรานเข้าหาอาหาร สมุนไพรและเครื่องเทศหาได้จากป่า พืชผลไม้ขึ้นอยู่กระจายเต็มหมู่บ้าน บางครอบครัวร่ำรวย มีข้าบริวาร เลี้ยงสัตว์ใช้งานทำนา เทียมเกวียน พักผ่อนหย่อนใจแสดงฐานะทางเศรษฐกิจ บางครอบครัวอยู่พิงพึงอาศัยระบบอุปถัมภ์ไม่ได้วางแผนไม่เห็นความสำคัญในการสร้างฐานะมีทรัพย์ส่วนตัวเพราะรวยโจรจะปล้น บางครอบครัวหาเลี้ยงชีวิตแบบเพียงมีของกิน มีเวลานอน มีที่พักผ่อน ทำงานเบา ทำกินเลี้ยงชีวิตวันต่อวัน ผ้านุ่งชุดเดียว อยู่บ้านเสาไม้ไผ่หลังคาหญ้าคาฝาใบไม้ หุงข้างหม้อดิน เชิงกรานเผาฟืน กะลาใส่แกง ฝาหอยกาบเป็นช้อน แสงไฟจากไต้จุดไว้เป็นแสงสว่างยามค่ำคืน ของกินของใช้แลกเปลี่ยนแจกจ่ายแบ่งกันในหมู่บ้านง่าย ๆ เกือบทุกคนที่ไม่เตะต้องเหล้าของมึนเมา อยู่ร่วมกันพบปะพูดคุยพึ่งพาอาศัยกันในชุมชนได้อย่างจริงใจ
การบุกเบิกในช่วงแรกเป็นการจับจองที่ดินเพื่อที่อยู่อาศัยและการเพาะปลูกเพื่อการบริโภคใกล้ ๆ บริเวณที่ดินของครัวเรือนประมาณ 1-5 ไร่ ครอบครัวใหญ่ ขยัน หัวก้าวหน้าหรือฐานะดีจะมีประมาณ 10 – 20 ไร่ การบุกเบิกการตั้งถิ่นฐานชุมชน โดยวิธีการหักร้างถางพงการแสดงความเป็นเจ้าของด้วยการชวนเพื่อนบ้านไปด้วย แล้วเดินชี้เขตบริเวณที่ต้องการแล้วให้เพื่อนบ้านเป็นพยานและยังมีวิธีการแลกเปลี่ยนด้วยเครื่องมือการเกษตรอีกด้วย
การถ่ายโอนกรรมสิทธิ์การถือครองที่ดินและกรรมสิทธิ์เหนือที่ดิน มีวิธีการแบ่งที่ดินให้กับทายาท ลูกหลาน ด้วยการแบ่งให้เท่า ๆ กันทุกคนและจะจัดที่ดินบางส่วนเก็บไว้ให้แก่ตนเอง เผื่อไว้สำหรับยกให้ลูกหลานที่ดูแลตนเอง กรณีที่ไม่ได้ที่ดินก็จะได้รับเป็นเงินทดแทนหรือขายให้กับพี่น้องก็ได้
ลักษณะภูมิประเทศที่กระทบต่อเศรษฐกิจชุมชน > ลักษณะทางเศรษฐกิจของชุมชนทุ่งมน > ลักษณะการใช้ประโยชน์บนที่ดินของชุมชน

ในอดีตบริเวณที่ตั้งชุมชนมีลักษณะเป็นเนินโคก มีสภาพเป็นป่าเบญจพรรณเขตร้อน และป่าเต็งรัง สลับทุ่งหญ้า บริเวณริมน้ำก็เป็นป่าบุ่งทาม ภาษาถิ่น (กุมพะเนง) และมีป่าไผ่ (ระไซร้) การบุกเบิกในช่วงแรกเป็นการจับจองที่ดินเพื่อที่อยู่อาศัย และทำการทำมา หากินเลี้ยงชีพ เพาะปลูกพืชพันธุ์ธัญญาหารใกล้ ๆ บนที่ดินของครัวเรือนประมาณ 1 – 5 ไร่ เป็นอย่างมากไม่เกิน 10 – 20 ไร่แบบค่อยเป็นค่อยไป ตามเงื่อนไขเครื่องมือพลังการผลิตในยุคนั้น ๆ ที่สอดคล้องสัมพันธ์พลังการผลิต โดยใช้แรงงานในครัวเรือนเป็นส่วนใหญ่และยังมีการเลี้ยงสัตว์ประเภทวัว ควายใช้เป็นแรงงานไถนา วัวใช้ลากเกวียนบรรทุก ทั้งใช้แรงงานและขายและหมูไว้สำหรับบริโภคและแลกเปลี่ยน ฯลฯ ในช่วงแรกเป็นการทำการผลิตสำหรับการบริโภคในครัวเรือนเป็นหลัก
ลักษณะภูมิประเทศที่กระทบต่อเศรษฐกิจชุมชน > ลักษณะทางเศรษฐกิจของชุมชนทุ่งมน > วิธีการเพาะปลูกข้าวไร่สมัยต้น ๆ ในการตั้งชุมชน

การทำข้าวไร่ มีกระบวนการผลิตข้าวไร่หรือที่เรียกว่าข้าวหยอดหลุม ที่เน้นผลิตไว้บริโภคในครัวเรือน โดยใช้พันธุ์ข้าวที่มีลักษณะเมล็ดแดง ยาวเหมือนข้าวขาวดอกมะลิแต่อ้วนกว่ากลิ่นหอมเหมือนใบเตย ปัจจุบันเลิกปลูกดินไม่มีปุ๋ย ดินไม่ดี สภาพปัญหาในอดีตสู้วัชพืชไม่ได้ พบกับปัญหาหนู สัตว์ปีกประเภทนกแก้ว วัว ควาย ฯลฯ เป็นต้น
ข้าวไร่เป็นพันธุ์ข้าวอายุประมาณ 3 เดือน ได้เก็บเกี่ยว จะเริ่มปลูกประมาณเดือน พ.ค – สิงหาคม ใช้วิธีการเผาป่า เผาไร่ ให้ดินสุก ไม่ไถ ใช้คราดลากเกลี่ยดิน ใช้แรงงานประมาณ 2 คน โดยคนหนึ่งเดินนำหน้าใช้ไม้ไผ่จิ้มเสียบขุดรู คนที่สองเดินตามหยอดเมล็ดพันธุ์ข้าวและกลบหลุมด้วย ใช้วิธีการปลูกรวมกับพืชผักสวนครัวในไร่นาข้าวผสมด้วย เช่นมันเทศ แตงไทย งา ถั่ว มะเขือ พริก ข้าวโพด ฯลฯ เป็นต้นปลูกแซมระหว่างหลุมข้าว และบริเวณรอบ ๆ แปลงข้าวไร่ ตามจอมปลวกบ้าง ผลผลิตข้าวไร่หนึ่งได้ประมาณ 30 ถัง
ลักษณะภูมิประเทศที่กระทบต่อเศรษฐกิจชุมชน > ลักษณะทางเศรษฐกิจของชุมชนทุ่งมน > ด้านการดำรงชีพ

ด้านอาหารอาศัยฐานทรัพยากรธรรมชาติเป็นหลัก ที่ค่อนข้างสมบูรณ์ทั้งแหล่งน้ำและผืนป่าที่สมบูรณ์มากไปด้วย ทั้งพืชผักอาหารป่า ทั้งสัตว์น้ำ สัตว์ป่า โดยการจับปลาใช้วิธีง่าย ๆ คือการใช้เบ็ด แห ฉมวก ยอ สุ่ม สวิง ฯลฯ การเป็นพรานป่าดักสัตว์ ด้วยการล่าเป็นอาหารเป็นหลัก ด้วยในอดีตบริเวณนี้มากไปด้วยสัตว์ป่า เช่น เก้ง หมูป่า ไก่ป่า ฯลฯ การจับสัตว์ป่าใช้ปืนแก๊ป ใช้แร้วดักสัตว์ เป็นต้น นอกจากนั้นก็เก็บหาของป่าเช่น เห็ดต่าง ๆ ดอกกระเจียว และสมุนไพร หน่อไม้ตามป่าริมน้ำ ผักต่าง ๆ จากในป่า ซึ่งมีอยู่อย่างมากมายหากินได้ตลอดทั้งปี
จนถึงขนาดที่เรียกว่าชั่วหม้อน้ำเดือด หมายถึงว่า เมื่อชาวบ้านอยากกินอาหารป่าต้มเห็ด ต้มปลา พ่อบอกลูกชาย ลูกสาว ให้ตั้งหม้อต้มน้ำ เตรียมเครื่องปรุงรอ สักครู่พ่อออกไปที่ป่า หาเห็ด หรือปลา ก็กลับมาพร้อมกับของป่า ขณะที่หม้อน้ำที่ตั้งไฟเตรียมทำอาหารยังไม่ทันเดือด จนเป็นความภาคภูมิใจของคนที่ร่วมสมัยที่มีชีวิตอยู่เล่าเป็นตำนานบอกกับลูกหลานตนเอง ด้วยความภูมิใจและโหยหาอดีต ที่บ่งบอกสภาพความอุดมสมบูรณ์ของฐานทรัพยากรธรรมชาติท้องถิ่น
นอกจากนั้น จะมีการทอผ้าไว้ใช้เองยามว่างจากนา ไร่ ในช่วงหน้าแล้งสำหรับไว้ใช้ในครัวเรือน โดยจะมีการปลูกหม่อน เลี้ยงไหม ปลูกฝ้าย และการผลิตก็ใช้เครื่องมือทอผ้าแบบพื้นบ้านด้วยกี่มือหรือกี่ธรรมดา ส่วนใหญ่จะทอเป็นผ้าโสร่ง ผ้าซิ่น และเก็บไว้สำหรับเป็นเครื่องนุ่งห่ม และสำหรับเก็บไว้ใช้ในพิธีงานบุญ งานมงคลใช้เป็นสินสอด โดยเฉพาะผ้าไหม และใช้ในงานตามพิธีกรรม ความเชื่อ ความศรัทธาของท้องถิ่นเป็นสำคัญ
และยังสำรวจพบว่าชุมชนทุ่งมน/สมุดยังมีกระบวนการผลิตเครื่องปั้นดินเผาหมอ ไห สำหรับใช้ในการหุงต้ม โดยใช้ดินจากลำห้วยโอก็วลเป็นวัตถุดิบในการผลิต บริเวณบ้านสมุดและยังมีการอนุรักษ์และปั้นหม้อเป็นอาชีพอยู่ แม้ว่าปัจจุบันแหล่งวัตถุดิบในการปั้นหม้อจะถูกทำลายจากการรู้เท่าไม่ถึงการณ์ของการพัฒนาแหล่งน้ำของชุมชนแล้วก็ตาม
อาจสรุปได้ว่าลักษณะทาง สังคม เศรษฐกิจ วัฒนธรรม ฯลฯ บ้านทุ่งมน / สมุดในอดีตเป็นมิติของการผลิตแบบพอเพียงหรือเศรษฐกิจชุมชนพึ่งตนเองซึ่งมีศักยภาพสูงมาก ทั้งด้านการผลิตข้าวที่พอเพียงในครัวเรือน การผลิตเครื่องนุ่งห่มไว้ใช้ในระดับครัวเรือน เครื่องใช้ในครัวเรือนและแรงงานช่วยเหลือกันในครอบครัว แหล่งอาหารจากธรรมชาติทั้งสัตว์ พืชพันธุ์ธัญญาหาร ได้อย่างเพียงพอต่อการตอบสนองทางปัจจัยสี่ในการดำรงชีวิต โดยมีเงื่อนไขปัจจัยที่สำคัญ คือความอุดมสมบูรณ์ของฐานทรัพยากรธรรมชาติและจำนวนประชากร ที่มีระบบความสัมพันธ์ ทางวัฒนธรรม ประเพณี ความเชื่อ ที่มีความแนบแน่นในระบบเชิงเครือญาติสูง
การขยายตัวของชุมชนทุ่งมน > ประวัติการตั้งวัดที่สัมพันธ์กับการขยายตัวของชุมชนตำบลทุ่งมน

เช่น วัดศรีลำยอง ที่ตั้งอยู่ ณ บ้านโคกจ๊ะ เป็นวัดแรกในพื้นที่ตำบลทุ่งมน บริเวณวัดศรีลำยองเดิมมีร่องรอยหลักฐานบ่งชี้ว่าเป็นโบราณสถาน มีหลักฐานระบุว่ามีการตั้งวัดขึ้น เมื่อ พ.ศ.๒๓๐๓ ส่วนวัดอุทุมพรมีการะบุในเอกสารว่าเป็นการการตั้งวัดขึ้นเมื่อ พ.ศ. ๒๓๖๐ เอกสารราชการระบุว่าวัดเพชรบุรีตั้งวัดขึ้น เมื่อพ.ศ. ๒๓๔๒ สำหรับการสืบค้นจากเรื่องเล่าของชุมชนพบว่า วัดเพชรบุรีเดิมชื่อ “วัดทุ่งมนตะวันออก” ตรงกับชื่อหมู่บ้านซึ่งตั้งอยู่ทางทิศตะวันออกของวัดอุทุมพร ที่ชาวบ้านเรียกกันว่า “บ้านทุ่งมนตะวันออก, เสราะตุมมวนอีเกิด” เจ้าอาวาสรูปแรกของวัดเพชรบุรี ชื่อหลวงพ่อเพชร นิมนต์จากวัดอุทุมพร ด้วยเหตุนี้สรุปข้อเท็จจริงได้ว่าวัดอุทุมพรเป็นวัดที่สร้างขึ้นก่อนวัดเพชรบุรี ด้านวัดประทุมทอง ที่ตั้งอยู่ ณ บ้านพลับ มีการระบุการตั้งวัดขึ้นเมื่อพ.ศ. ๒๔๐๒ เจ้าอาวาสรูปแรกที่สร้างวัดประทุมทองชื่อ หลวงพ่อคง ก็เป็นพระภิกษุสงฆ์จากวัดอุทุมพร ส่วนวัดสะเดารัตนารามหลวงพ่อริม รตนมุณี สร้างขึ้น พ.ศ. ๒๕๑๐
การขยายตัวของชุมชนทุ่งมน > หลักฐานทางราชการที่เกี่ยวข้องกับตำบลทุ่งมน

เมื่อปีพุทธศักราช ๒๔๓๕ ประเทศไทยมีการแบ่งเขตการปกครองจังหวัด เป็นอำเภอ ตำบล หมู่บ้าน บ้านทุ่งมนเมื่อถูกประกาศให้เป็นชื่อของตำบลทุ่งมน อำเภอเมือง จังหวัดสุรินทร์ อาณาเขตตำบลทุ่งมนมีเขตพื้นที่ปกครองกว้างขวางด้านทางทิศใต้คือพื้นที่จังหวัดอุดรมีชัย ประเทศกัมพูชาในปัจจุบัน หลังมีการแบ่งปักปันเขตประเทศกับฝรั่งเศสและก่อนที่จะมีการตั้งตำบลปรือ พื้นที่ตำบลทุ่งมนยังจรดเขตแดนกับประเทศกัมพูชา
เมื่อวันที่ ๑๔ เดือนมีนาคม พ.ศ. ๒๔๘๐ ตำบลทุ่งมนเป็นตำบลหลักของการประกาศจัดตั้งอำเภอปราสาท   ชาวทุ่งมนเป็นชาวไทยเชื้อสายเขมร ในอดีตชุมชนทุ่งมนไปมาหาสู่กัน เป็นเครือญาติกันกับชุมชนเขมรในจังหวัดอุดรมีชัยปัจจุบัน
การแบ่งพื้นที่ตำบลล่าสุดนั้นคณะกรรมการสภาตำบลทุ่งมน ดำเนินการแยกตำบลทุ่งมนเป็น ๒ ตำบล ตั้งชื่อตำบลใหม่ เป็น “ตำบลสมุด” มีประกาศกระทรวงมหาดไทย เรื่อง ตั้งและกำหนดเขตตำบลในท้องที่อำเภอปราสาท จังหวัดสุรินทร์ เมื่อ ๒๘ กรกฎาคม พ.ศ.๒๕๓๖ ลงในราชกิจจานุเบกษา วันที่ ๑๗ กันยายน พ.ศ. ๒๕๓๖ ตั้งตำบลสมุดมีเขตปกครอง รวม ๘ หมู่บ้าน ให้ตำบลทุ่งมนมีเขตปกครอง รวม ๑๑ หมู่บ้าน
การขยายตัวของชุมชนทุ่งมน > กำนันที่ปกครองตำบลทุ่งมนตั้งแต่อดีต

พื้นที่ของตำบลทุ่งมนมีกำนันปกครองพื้นที่มาตั้งแต่ พ.ศ.๒๔๓๕ และตลอดสมัยการประกาศใช้พระราชบัญญัติลักษณะปกครองท้องที่ ในพระพุทธศักราช ๒๔๔๐ ส่วนที่มีการบันทึกรายชื่อเป็นทำเนียบกำนันตำบลทุ่งมนเป็นหลักฐาน เริ่มนับจากพุทธศักราช ๒๔๕๘ เป็นความชัดเจนตามกฎหมายพระราชกำหนดเครื่องแต่งตัวกำนันผู้ใหญ่บ้าน พ.ศ. ๒๔๕๘ ที่บังคับให้สอดคล้องตามพระราชบัญญัติลักษณะปกครองท้องที่ พ.ศ. ๒๔๕๗
การขยายตัวของชุมชนทุ่งมน > กำนันที่ปกครองตำบลทุ่งมนตั้งแต่อดีต > ทำเนียบกำนันตำบลทุ่งมน

ต่อมาราวปี พุทธศักราช 2458 ได้มีการจัดตั้งเป็นตำบลตามทางรัฐที่ได้มีการจัดตั้งเขตการปกครองส่วนภูมิภาค ระดับตำบลขึ้นมีอาณาเขตเดิมจากบ้านทุ่งมนจรดเขตชายแดนประเทศกัมพูชา ทำเนียบผู้ปกครองตำบลทุ่งมน จากอดีตถึงปัจจุบัน
นายปริด (สำริด) ศรีราม พ.ศ. 2458 – 2469   ( เป็น ครู ผู้ใหญ่บ้าน และเป็น กำนัน /บิดาของกำนันสบู่)
นายสบู่ ศรีราม พ.ศ. 2469 – 2480
นายกอย สมใจเรา พ.ศ. 2480 – 2494
นายเพลิน ลับแล พ.ศ. 2494 – 2501
นายสนอง หงษ์สูง พ.ศ. 2501 – 2505
นายเพลิน ลับแล พ.ศ. 2505 – 2507
นายพร ทองหาว พ.ศ. 2507 – 2519
นายเล้ง เรืองประดับ พ.ศ. 2519 – 2523
นายบรัน บานบัว พ.ศ. 2523 – 2537
นายเปือง สันทัยพร พ.ศ. 2538 – 2550
นายอุดม หวังทางมี พ.ศ. 2550 - 2562
นายประมวล ยงยิ่งยืน พ.ศ. 2563 - ธันวาคม 2565
นายเฮีย  หวังทางมี พ.ศ. 2566 -ปัจจุบัน
ต่อมาราวปี พุทธศักราช 2533 ชุมชนบ้านทุ่งมนมีเหตุการณ์เปลี่ยนแปลงครั้งสำคัญ คือคณะกรรมการหมู่บ้านและกรรมการสภาตำบลทุ่งมน ได้กำหนดให้มีการแยกหมู่บ้านเพราะเนื่องจากตำบลทุ่งมนมีหมู่บ้านในการปกครองจำนวนมาก และในปีพุทธศักราช 2535 คณะกรรมการสภาตำบลจึงทำการขอแยกตำบลทุ่งมนส่วนหนึ่งออกเป็นตำบลสมุด ซึ่งจากเดิมตำบลทุ่งมนมีจำนวนหมู่บ้าน 19 หมู่บ้าน แบ่งเป็นตำบลทุ่งมน 11 หมู่บ้าน ตำบลสมุด 8 หมู่บ้าน ตามลำดับ
การขยายตัวของชุมชนทุ่งมน > อาณาเขตตำบลทุ่งมน

ระยะทางการคมนาคมทางรถยนต์ตำบลทุ่งมนห่างจากอำเภอปราสาทประมาณ 13 กิโลเมตร มีพื้นที่ทั้งสิ้นประมาณ 30.182 ตารางกิโลเมตร หรือประมาณ 18,863 ไร่ โดยมีอาณาเขตติดต่อ ดังนี้
ทิศเหนือ ติดต่อกับตำบลสวาย อำเภอเมือง จังหวัดสุรินทร์
ทิศใต้ต ติดต่อกับตำบลตานี และตำบลปรือ อำเภอปราสาท จังหวัดสุรินทร์
ทิศตะวันออก ติดต่อกับตำบลสมุด อำเภอปราสาท จังหวัดสุรินทร์
ทิศตะวันตก ติดต่อกับตำบลป่าชัน อำเภอพลับพลาชัย จังหวัดบุรีรัมย์
การขยายตัวของชุมชนทุ่งมน > สภาพทั่วไป

ที่ตั้ง ตำบลทุ่งมน เป็น 1 ใน 18 ตำบลของอำเภอปราสาท จังหวัดสุรินทร์ ตั้งอยู่ทางทิศตะวันตกของที่ว่าการอำเภอปราสาท ห่างจากตัวอำเภอปราสาทระยะทางประมาณ 15 กิโลเมตร
เนื้อที่ ตำบลทุ่งมน มีเนื้อที่ประมาณ 30.182 ตารางกิโลเมตร หรือ ประมาณ 18,863 ไร่
ชุมชนที่มีการขับเคลื่อนพัฒนา > 1.จำนวนหมู่บ้าน ตำบลทุ่งมน และผู้ใหญ่บ้าน

แบ่งพื้นที่การปกครองออกเป็น 11 หมู่บ้าน โดยมีรายชื่อหมู่บ้าน และผู้นำ ดังนี้
ทุ่งมน นายเฮีย  หวังทางมี (กำนัน)
ทุ่งมน นายอมรธัช  ทองโยง
ตาเจียด นายโสม  ทนงใจ
กำไสจาน นายปัญญา  วาจาดี
ตาอี นายวีรวัฒน์ จันทร์ครบ
ตันเหลือบ นางประจวบ  จุฬา
สะพานหัน นายคำนูญ  ชื่นชมยิ่ง
หนองหรี่ นายประนอม  สิทธิสังข์
ทุ่งมน นายชัยยุทธ ลิ้มรัตนานุกุล
แสรโอ นางณัฐกานต์ หวังทางมี
ลำพุก นายปัญชา  ลับแล
เพศ / พ.ศ.
ปี 2547   หญิง 3,416   ชาย 3,474   รวม 6,890
ปี 2548  หญิง 3,483   ชาย  3,440   รวม 6,923
ปี 2549  หญิง 3,469  ชาย  3,485      รวม 6,954
ปี 2550  หญิง 3,436   ชาย  3,405     รวม 6,841
ที่มา กรมการปกครอง กระทรวงมหาดไทย (ธ.ค. 47, ธ.ค. 48, ธ.ค. 49, ธ.ค. 50)
ชุมชนที่มีการขับเคลื่อนพัฒนา > 2.สภาพทางเศรษฐกิจ

2.1 อาชีพ ประชากรส่วนใหญ่ประกอบอาชีพเกษตรกรรม และรับจ้างทั่วไป โดยคิดเป็นร้อยละ ได้ดังนี้
- เกษตรกรรม ทำนา รวมทั้งปศุสัตว์ 85 เปอร์เซ็นต์
- ทำไร่ 5 เปอร์เซ็นต์
- อื่น ๆ เช่น รับจ้าง ค้าขาย รับราชการ 10 เปอร์เซ็นต์
สถิติรายได้เฉลี่ยของคนในครัวเรือน
ปี 2548 บาท
ปี 2549 บาท
ปี 2550 บาท
ที่มา ข้อมูล จปฐ. ปี 2550    อบต. ทุ่งมน
ชุมชนที่มีการขับเคลื่อนพัฒนา > 3.สภาพสังคม

3.1 การศึกษา
- โรงเรียนประถมศึกษา 3 แห่ง
• โรงเรียนบ้านทุ่งมน (ริมราษฎร์นุสรณ์) ตั้งอยู่ ม.9
• โรงเรียนบ้านสะพานหัน ตั้งอยู่ ม.7
• โรงเรียนบ้านกำไสจาน ตั้งอยู่ ม. 4
- โรงเรียนประถมศึกษา (ขยายโอกาส) 1 แห่ง
• โรงเรียนบ้านหนองหรี่ ตั้งอยู่ ม.8
- โรงเรียนมัธยมศึกษาตอนต้นและตอนปลาย 1 แห่ง
• โรงเรียนทุ่งมนวิทยาคาร ตั้งอยู่ ม.2 ต.สมุด
- ศูนย์พัฒนาเด็กเล็กก่อนวันเรียน 2 แห่ง
• ศูนย์พัฒนาเด็กเล็กบ้านหนองโบสถ์ ตั้งอยู่ ม.9
• ศูนย์พัฒนาเด็กเล็กวัดป่าหินกอง ตั้งอยู่ ม. 4
- ศูนย์เรียนรู้ชุมชนตำบลทุ่งมน 1 แห่ง
• ศูนย์เรียนรู้ชุมชนตำบล ณ วัดสะเดารัตนาราม ตั้งอยู่ ม.10
3.2 สถาบันและองค์กรทางศาสนา
- วัด 4 แห่ง
• วัดอุทุมพร ตั้งอยู่ ม. 9
• วัดประทุมทอง ตั้งอยู่ ม. 6
• วัดสะเดารัตนาราม ตั้งอยู่ ม.10
• วัดสุวรรณหงษ์ ตั้งอยู่ ม.7
- ที่พักสงฆ์  6 แห่ง
• พรหมคุณสามัคคีธรรม ตั้งอยู่ ม.1
• วัดป่าหินกอง ตั้งอยู่ ม. 4
• บ้านหนองหรี่ ม. 8
• บ้านสะพานหัน (ธรรมยุต) ม.7
• หนองกก ม.3
• บ้านกำไสจาน(ศิริภูมิ) ม.4
3.3 ปราชญ์ชาวบ้าน/ภูมิปัญญาชาวบ้าน
- หมอนวดแผนโบราณ 3 คน
- หมอสมุนไพร 2 คน
- หมอเป่า 1 คน
- หมอสะเดาะห์เคราะห์ 3 คน
- หมอโหร/ทำนาย 2 คน
- พิธีกรรม 8 คน
- จักสาน 10 คน
- ดนตรีพื้นบ้าน/การแสดง 20 คน
- การเกษตร 2 คน
3.4 หน่วยงานราชการ 2 แห่ง
- องค์การบริหารส่วนตำบลทุ่งมน ตั้งอยู่ ม. 1
- โรงพยาบาลส่งเสริมสุขภาพตำบลทุ่งมน   ตั้งอยู่ ม. 2
ชุมชนที่มีการขับเคลื่อนพัฒนา > 4.ทรัพยากรธรรมชาติและสิ่งแวดล้อม

4.1 แหล่งน้ำ
- สระน้ำ, หนองน้ำ
• ม.1 หนองเปรย, สระน้ำหลวงตา, ฝายตาเวด
• ม.2 หนองโชค
• ม.3 หนองกก, สระตาเจียด
• ม.4 สระน้ำ
• ม.5 สระน้ำ
• ม.6 สระน้ำ 3 แห่ง
• ม.7 สระน้ำ
• ม.8 สระน้ำ
• ม.9 สระน้ำ 4 แห่ง
• ม.10 หนองตาเตน
• ม. 11 หนองลำพุก
- ลำห้วยตาก็วล ผ่าน ม. 9, 1, 8, 6, 10, 3
- ลำห้วยชี ผ่าน ม. 7, 3, 4, 5
4.2 ทรัพยากรธรรมชาติในพื้นที่
- ป่าสงวนแห่งชาติกำไสจาน 8,000 ไร่
- ป่าทำเลปรือเกือน
- ป่าชุมชนหนองกก
- ป่าชุมชนโคกหมอสุด
- ป่าชุมชนบ้านพลับ
- ลำชี
- ห้วยก็วล
ชุมชนที่มีการขับเคลื่อนพัฒนา > 5. ศักยภาพพื้นที่ตำบล

ด้านการปกครองส่วนท้องถิ่น และ การปกครองส่วนท้องที่
ชุมชนที่มีการขับเคลื่อนพัฒนา > 6. ศักยภาพพื้นที่ตำบล ด้านภาคประชาชน

• มีกลุ่มป่าชุมชนกำไสจาน เริ่ม ปี 2544
• มีกลุ่มวิทยุชุมชน เริ่ม ปี 2546  (ยกเลิกกิจการ ปี 2557)  ส่วนสถานีวิทยุที่วัดสะเดารัตนาราม เริ่มดำเนินการปี 2555 ยังดำเนินการอยู่ในปัจจุบัน
• มีสมาคมบ้านวัดโรงเรียนน่าอยู่ ตั้ง 2548
• มีกองทุนสวัสดิการชุมชนตำบล ซึ่งจัดตั้งเมื่อวันที่ 1 กันยายน 2549
• มีสภาเด็กและเยาวชนตำบล จัดตั้ง กันยายน 2550
• มีพระสงฆ์เป็นแกนนำในชุมชน
ชุมชนที่มีการขับเคลื่อนพัฒนา > สถานการณ์ตำบลทุ่งมน

1. ภัยแล้ง/ฝนทิ้งช่วง
2. ชุมชนมีการเรียนรู้ร่วมกันมากขึ้นอย่างต่อเนื่อง ตั้งแต่ปี 2544
3. แนวคิดแบบกองทุนสวัสดิการชุมชนตำบล เป็นหลักคิดในการสร้างกระบวนการเรียนรู้ร่วมกัน
4. เคยมีการรณรงค์โครงการวัดปลอดสุราและงานศพปลอดเหล้า
5. มีสภาเด็กและเยาวชนช่วยทำงานในพื้นที่
6. เคยมีการดำเนินโครงการฟื้นฟูและอนุรักษ์ลำน้ำห้วยชี (ตอนกลาง) ในพื้นที่ เมื่อปี 2552  จึงมีผลต่อความพยายามการดำเนินการจัดการน้ำในตำบลอย่างต่อเนื่อง
7. มีโครงการท้องถิ่นบวร สร้างความสะอาด สร้างความสุข สร้างรอยยิ้ม สร้างความสามัคคี ตำบลทุ่งมน เริ่มดำเนินงานเมื่อเดือนมีนาคม 2565  พร้อมกับมีการจัดตั้งกองทุนกิจกรรมทำความสะอาดตำบลทุ่งมน
8. การเมืองนิ่ง ลดความขัดแย้งได้มากกว่าเดิม
9. นายกองค์การบริหารส่วนตำบล เป็นแกนนำภาคประชาชนได้
ชุมชนที่มีการขับเคลื่อนพัฒนา > องค์กรเครือข่ายในตำบลทุ่งมน ที่จดจัดตั้งชุมชน กับกำนัน เมื่อวันที่ ๒๑ เดือน กรกฎาคม ๒๕๕๑

องค์เครือข่ายตำบล ๑๒
(๑) กองทุนคุณธรรมสวัสดิการชุมชนพึ่งตนเองตำบลทุ่งมน
(๒) กลุ่มวิสาหกิจเลี้ยงโคกระบือบ้านหนองโบสถ์-ทุ่งมน
(๓) สมาคมบ้านวัดโรงเรียนตำบลทุ่งมน-สมุดน่าอยู่,
(๔) กลุ่มป่าชุมชนกำไสจาน
(๕) กลุ่มอาสาสมัครพิทักษ์ทรัพยากรธรรมชาติและสิ่งแวดล้อมตำบลทุ่งมน-สมุด
(๖) สภาเด็กและเยาวชนตำบลทุ่งมน
(๗) กลุ่มอนุรักษ์กบาลแสรตำบลทุ่งมน (ป่าหัวไร่ปลายนา)
(๘) ชมรมผู้สูงอายุ “ศิลาผกาลำดวน” ตำบลทุ่งมน
(๙) กลุ่มศิลปดนตรีพื้นบ้านตำบลทุ่งมน
(๑๐) ศูนย์เรียนรู้วิทยุชุมชนทุ่งมน-สมุด
(๑๑) กลุ่มสตรีวัฒนธรรมทุ่งมน
(๑๒) กลุ่มภูมิปัญญาท้องถิ่นทุ่งมน
ชุมชนที่มีการขับเคลื่อนพัฒนา > องค์กรชุมชนแต่ละหมู่บ้าน ที่จดจัดตั้งชุมชน กับผู้ใหญ่บ้าน ก่อนวันที่ ๒๒ เดือน กรกฎาคม ๒๕๕๑

บ้านทุ่งมน ม.๑   จำนวน  ๓  องค์กร
(๑) กลุ่มสตรีเพื่อการพัฒนาบ้านทุ่งมน ม.๑  ๒๐ ก.ค. ๒๕๕๑
(๒) กลุ่ม อสม. บ้านทุ่งมน ม.๑ ๒๐ ก.ค. ๒๕๕๑
(๓) กองทุนหมู่บ้านทุ่งมน ๒๐ ก.ค. ๒๕๕๑
บ้านทุ่งมน ม.๒ ๔
(๑) กองทุนหมู่บ้านทุ่งมน
(๒) ร้านค้าชุมชน
(๓) กลุ่มเกษตรอินทรีย์
(๔) กลุ่ม อสม. บ้านทุ่งมน ม.๒ ๑๘ ก.ค. ๒๕๕๑
๑๘ ก.ค. ๒๕๕๑
๑๘ ก.ค. ๒๕๕๑
๑๘ ก.ค. ๒๕๕๑
บ้านตาจียด ๓
(๑) กลุ่มอสม. บ้านตาเจียด
(๒) กลุ่มสตรีเพื่อการพัฒนาบ้านตาเจียด
(๓) กลุ่มครอบครัวคุณธรรมบ้านตาเจียด ๒๐ ก.ค. ๒๕๕๑
๒๐ ก.ค. ๒๕๕๑
๒๐ ก.ค. ๒๕๕๑
บ้านกำไสจาน ๒
(๑) กองทุนหมู่บ้านกำไสจาน
(๒) กลุ่ม อสม. บ้านกำไสจาน ๒๑ ก.ค. ๒๕๕๑
๒๑ ก.ค. ๒๕๕๑
บ้านตาอี ๒
(๑) กองทุนหมู่บ้านตาอี
(๒) กลุ่มอสม. บ้านตาอี ๒๑ ก.ค. ๒๕๕๑
๒๑ ก.ค. ๒๕๕๑
บ้านตันเหลือบ ๓
(๑) กองทุนหมู่บ้านตันเหลือบ
(๒) กลุ่ม อสม. บ้านตันเหลือบ
(๓) ส่งเสริมผลิตพันธุ์ข้าวชุมชนบ้านตันเหลือบ ๑๗ ก.ค. ๒๕๕๑
๑๗ ก.ค. ๒๕๕๑
๑๗ ก.ค. ๒๕๕๑
สะพานหัน ๒
(๑) กองทุนหมู่บ้านสะพานหัน
๒) กลุ่ม อสม. บ้านสะพานหัน ๒๑ ก.ค. ๒๕๕๑
๒๑ ก.ค. ๒๕๕๑
บ้านหนองหรี่ ๒
(๑) กองทุนหมู่บ้านหนองหรี่
(๒) กลุ่ม อสม. บ้านหนองหรี่
(๓) กลุ่มเย็บผ้าบ้านหนองหรี่
(๔) กลุ่มออมทรัพย์สตรีบ้านหนองหรี่ ๒๑ ก.ค. ๒๕๕๑
บ้านหนองโบสถ์ ๓
(๑) กลุ่มสตรีเพื่อการพัฒนาบ้านหนองโบสถ์
(๒) กลุ่ม อสม. บ้านหนองโบสถ์
(๓) กลุ่มเยาวชนบ้านหนองโบสถ์ ๒๐ ก.ค. ๒๕๕๑
๒๐ ก.ค. ๒๕๕๑
๒๐ ก.ค. ๒๕๕๑
บ้านแสรโอ ๔
(๑) กองทุนหมู่บ้าน แสรโอ
(๒) กลุ่มอสม. บ้านแสรโอ
(๓) กลุ่มทำน้ำปลา บ้านแสรโอ
(๔) กลุ่มสตรีแม่บ้านแสรโอ ๑๗ ก.ค. ๒๕๕๑
๑๗ ก.ค. ๒๕๕๑
๑๗ ก.ค. ๒๕๕๑
๑๗ ก.ค. ๒๕๕๑
บ้านลำพุก ๓
(๑) กลุ่มออมทรัพย์บ้านลำพุก
(๒) กลุ่มอสม. บ้านลำพุก
(๓) กลุ่มสตรีแม่บ้าน บ้านลำพุก ๑๗ ก.ค. ๒๕๕๑
๑๗ ก.ค. ๒๕๕๑
๑๗ ก.ค. ๒๕๕๑
รวมทั้งตำบล  ๔๕ องค์กร
ตำบลบึงอ้อ

| ตำบลบึงอ้อ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bueng O
ตำบลบึงอ้อที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลบึงอ้อตำบลบึงอ้อ (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลบึงอ้อตำบลบึงอ้อ (ประเทศไทย)แสดงแผนที่ประเทศไทย
พิกัด: 15°01′16″N 101°56′23″E﻿ / ﻿15.021061°N 101.939584°E﻿ / 15.021061; 101.939584
ประเทศ: ไทย
จังหวัด: นครราชสีมา
อำเภอ: ขามทะเลสอ
พื้นที่
 • ทั้งหมด: 51.79 ตร.กม. (20.00 ตร.ไมล์)
ประชากร (2564)
 • ทั้งหมด: 5,998 คน
 • ความหนาแน่น: 120 คน/ตร.กม. (300 คน/ตร.ไมล์)
รหัสไปรษณีย์ : 30280
รหัสภูมิศาสตร์: 301905
 ส่วนหนึ่งของสารานุกรมประเทศไทย
| องค์การบริหารส่วนตำบลบึงอ้อ |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: ขามทะเลสอ
การปกครอง
 • นายก: นายมานพ ปลอดสันเทียะ
รหัส อปท.: 06301904
ที่อยู่ที่ทำการ: ที่ทำการองค์การบริหารส่วนตำบลบึงอ้อ หมู่ที่ 9 ตำบลบึงอ้อ อำเภอขามทะเลสอ จังหวัดนครราชสีมา 30280
โทรศัพท์: 0 4422 9998-9
โทรสาร: 0 4422 9999
เว็บไซต์: www.bungor.go.th
 ส่วนหนึ่งของสารานุกรมประเทศไทย
ตำบลบึงอ้อ เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงอ้อ ตั้งอยู่ห่างจากที่ว่าการอำเภอประมาณ 7 กิโลเมตร
อาณาเขตติดต่อ

ทิศเหนือ ติดต่อกับ ตำบลหนองสรวง ตำบลพันดุง
ทิศตะวันออก ติดต่อกับ ตำบลสีมุม (อำเภอเมืองนครราชสีมา) และตำบลพันดุง
ทิศใต้ ติดต่อกับ ตำบลขามทะเลสอ
ทิศตะวันตก ติดต่อกับ ตำบลโป่งแดง
การปกครอง

ตำบลบึงอ้อ แบ่งการปกครองออกเป็น 9 หมู่บ้าน คือ
หมู่ที่ 1 บึงอ้อ
หมู่ที่ 2 โนนตาล
หมู่ที่ 3 กุ่มพะยา
หมู่ที่ 4 บุระไหว
หมู่ที่ 5 หนองกระโดน
หมู่ที่ 6 ดอนมะเกลือ
หมู่ที่ 7 หนองกระทุ่ม
หมู่ที่ 8 โนนตาลใหญ่
หมู่ที่ 9 บึงสมบูรณ์
สถานที่สำคัญ

โรงเรียนประถมศึกษา
โรงเรียนบ้านกุ่มพะยาหนองกระทุ่มวิทยา
โรงเรียนบ้านโนนตาล
โรงเรียนบ้านบึงอ้อ (ปุ่นอุปถัมภ์)
โรงเรียนบ้านบุระไหว
โรงเรียนบ้านหนองกระโดนดอนมะเกลือสามัคคี
วัด/สำนักสงฆ์
วัดกุ่มพะยา
วัดดอนมะเกลือ
วัดนิมิตรประชาราม
วัดโนนตาล
วัดบึงอ้อ